откъснали се возила трябва автоматично да спрат в резултат от прилагане на максимално спирачно усилие.
 4.2.2.6.2Спирачно действие и максимална разрешена скорост
 1)Управителят на инфраструктурата предоставя на железопътното предприятие чрез РИНФ информация за всички съответни характеристики на линията за всеки маршрут:
 ·предсигнални разстояния (предупредителни, спирачни) заедно с предвидените резервни разстояния за сигурност;
 ·наклони;
 ·максимално допустими скорости; и
 ·условия за използване на спирачни системи, които евентуално въздействат на инфраструктурата, като магнитни и рекуперативни спирачки, както и индукционни спирачки.
 Докато РИНФ не осигурява съответните параметри, управителят на инфраструктурата предоставя тази информация чрез други средства безплатно и колкото е възможно най-рано, но във всеки случай в срок от 15 дни за първото предоставяне, освен ако железопътното предприятие не даде съгласие за по-дълъг срок.
 Управителят на инфраструктурата информира железопътното предприятие за промените в характеристиките на линията чрез РИНФ, когато тази информация стане налична, или чрез други средства, докато РИНФ позволява подобни функции.
 Управителят на инфраструктурата осигурява изчерпателност и точност на информацията, предоставена на железопътното предприятие (железопътните предприятия).
 2)Управителят на инфраструктурата може да предоставя и следната информация:
 i)за влакове, които могат да се движат с максимална скорост над 200 km/h — характеристиката на намаляване на скоростта и еквивалентното време на реагиране по хоризонтален коловоз;
 ii)за влакови състави или за постоянни влакови композиции, които не могат да се движат с максимална скорост над 200 km/h — намаляването на скоростта (както в подточка i) по-горе) или спирачния процент;
 iii)за други видове влакове (променливи влакови композиции, които не могат да се движат с максимална скорост над 200 km/h): спирачния процент.
 Ако управителят на инфраструктурата предоставя горепосочената информация, тя трябва да е достъпна за всички железопътни предприятия, които възнамеряват да експлоатират влакове по неговата мрежа по недискриминационен начин.
 Трябва да са достъпни също спирачните таблици, които вече се използват и са приети за съществуващите ж.п. линии, несъответстващи на ТСОС, към датата на влизане в сила на настоящия регламент.
 3)В етапа на планиране железопътното предприятие определя спирачната способност на влака и съответната максимална скорост, като отчита:
 ·съответните характеристики на железопътната линия, посочени в точка 1 по-горе, или предоставената от управителя на инфраструктурата информация съгласно точка 2 по-горе. както и
 ·съответните резервни разстояния за подвижния състав, получени въз основа на надеждността и работоспособността на спирачната система.
 Освен това железопътното предприятие гарантира, че по време на експлоатация всеки влак постига като минимум необходимото спирачно действие. Железопътното предприятие изготвя и прилага съответни правила и управлява тяхното изпълнение в рамките на своята система за управление на безопасността.
 По-специално железопътното предприятие трябва да определи правила, които да се прилагат, в случай че даден влак не постигне необходимото спирачно действие по време на експлоатация. В такъв случай железопътното предприятие информира незабавно управителя на инфраструктурата. Управителят на инфраструктурата може да предприеме подходящи мерки за ограничаване на последствията за цялостния трафик по неговата ж.п. мрежа.
 4.2.2.7.Проверка на изправното състояние на влака
 4.2.2.7.1Общо изискване
 Железопътното предприятие определя процеса, с който да гарантира, че цялото оборудване на влака, свързано с безопасността, е в напълно функционално състояние и че влакът може да се движи безопасно.
 Железопътното предприятие уведомява управителя на инфраструктурата за